पाएं अपने शहर की ताज़ा ख़बरें और फ्री ई-पेपरडाउनलोड करें
मुलाना. गांव अलियासपुर में बुधवार रात गुहारे में आग लगने की सूचना मिलने पर फायर ब्रिगेड की कई गाड़ियां मौके पर पहुंची। इस दौरान फायर ब्रिगेड कर्मी को राख में दो शव दिखाई दिए। यह देख कर फायर ब्रिगेड कर्मी ने मामले की जानकारी तुरंत मुलाना पुलिस को दी। जांच में अनुमान लगाया जा रहा है कि एक शव किसी पुरुष का हो सकता है, जबकि दूसरा महिला का।
हालांकि इसकी पुष्टि पोस्टमार्टम या डीएनए टेस्ट के बाद ही होगी। शवों के जले होने से अभी मृतकों की पहचान नहीं हो पाई। मामले की सूचना मिलते ही मुलाना थाना प्रभारी रणधीर सिंह मौके पर पहुंच गए। डीसीपी ग्रामीण नाजनीन भसीन एवं एसीपी बराड़ा महिंद्र सेठी ने भी मौके पर हालात का जायजा लिया। मृतकों की पहचान के लिए आसपास गांवों के लोगों को बुलाया गया, लेकिन सभी ने भी शवों की पहचान करने से इंकार कर दिया। पोस्टमार्टम के लिए शव एमएम अस्पताल भिजवाए गए हैं।
दोसड़का-साढौरा मार्ग से अलियासपुर को जाने वाले संपर्क मार्ग पर गांव के लोगों ने गुहारे लगा रखे हैं। बुधवार रात को करीब ढाई बजे अलियासपुर निवासी अतराराम के गुहारे से अचानक आग की लपटें निकलने लगीं। देखते ही देखते गांव में हड़कंप मच गया। गांव के ही एक युवक ने फायर ब्रिगेड को फोन किया। करीब साढ़े तीन बजे फायर ब्रिगेड की गाड़ी मौके पर पहुंची। करीब आधे घंटे की कड़ी मशक्कत के बाद आग पर काबू पाया जा सका।
पानी का प्रेशर फेंकते समय नजर आए मांस के लोथड़े
फायरब्रिगेड कर्मी जब आग पर काबू पाने के लिए पानी डाल रहे थे, तक उन्हें पानी के प्रेशर में मांस के लोथड़े नजर आए। फायर कर्मी ने तुरंत मामले की सूचना मुलाना पुलिस को दी। गुहारे के मालिक अतरा राम ने बताया कि उनके गुहारे के पास दो ट्रॉली सूखी लकड़ियां पड़ी हुईं थी, जो इस आग में जल गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn